# **Endikatè 2: To Abandon pou Elèv ki gen IEPs yo**

**Kisa Endikatè 2 a ye?**

Endikatè 2 a fè konnen pousantaj elèv ki gen IEP epi ki te abandone lekòl segondè.

Done Endikatè 2 yo soti nan [Sistèm Jesyon Enfòmasyon sou Elèv (Student Information Management System, SIMS)](https://www.doe.mass.edu/infoservices/data/sims/) ki nan Depatman Edikasyon Elemantè ak Segondè a (Department of Elementary and Secondary Education).

**Poukisa Endikatè 2 a enpòtan?**

Endikatè 2 an se yon fason pou evalye si Massachusetts ap atenn objektif li a, ki se, prepare tout elèv yo pou siksè apre yo fini ak lekòl segondè, nan ansèyman siperyè, nan travay, ak nan lavi chak jou yo.

**Chanjman nan Rapò Endikatè 2 an**

Nan tan pase yo, Endikatè 2 an te fè konnen pousantaj elèv ki gen IEP men ki te abandone lekòl *pa rapò ak kantite total elèv ki gen IEP ki te enskri nan lekòl segondè (Klas 9yèm jiska 12yèm ane) nan ane yo konsidere a.*

Apati ane 2021, Biwo Pwogram Edikasyon Espesyal Ameriken an (OSEP) egzije pou Endikatè 2 a baze pousantaj li a sou *kantite total elèv ki gen IEP ki te kite lekòl segondè nan ane yo konsidere a.* Yo te rekalkile to abandon yo rapòte nan tablo ki anba a, yo te annik sèvi avèk nouvo kondisyon mezi OSEP la.

**To Abandon pou Elèv ki gen IEPs yo**

|  |  |  |  |  |
| --- | --- | --- | --- | --- |
| **2016** | **2017** | **2018** | **2019** | **2020** |
| 15.43% | 15.50% | 15.11% | 13.97% | 10.38% |

**Mezi Endikatè 2 a**

Pousantaj ki nan tablo a, se kantite elèv ki gen laj 14 jiska 21 lane, ki gen IEP epi ki te kite edikasyon espesyal la pa abandon (yo te abandone), divize pa kantite elèv ki gen laj 14 jiska 21 lane, ki gen IEP epi ki te kite lekòl segondè a nan denominatè a.

''Kite lekòl segondè'' vle di, yon moun:

(a) te resevwa yon diplòm lekòl segondè OSWA

(b) te resevwa yon sètifika OSWA

(c) te atenn limit laj maksimòm nan OSWA

(d) te abandone lekòl

**Rekòmandasyon:**

**Referans: 13.97%  (menm jan ak pousantaj 2019 la)**

**Objectif: Bès 0.5% jiska Ane 2025 (FFY2025)**

Nou itilize baz kòm yon pwen kòmanse ak konpare done ki sòti nan lòt ane nan done yo debaz. Akòz pandemi an, OSEP pèmèt eta yo sèvi ak pousantaj goutout 2019 la (13.97%) kòm baseline a.

**Jwenn plis enfòmasyon sou Endikatè # 2 a:**

* [Indicator 2 PowerPoint](https://www.doe.mass.edu/sped/spp/indicators/indicator2/indicator2-slides-haitiancreole.pptx)